Document ID: 32014D0074

SKLEP SVETA 2014/74/SZVP
z dne 10. februarja 2014
o spremembi Sklepa 2013/255/SZVP o omejevalnih ukrepih proti Siriji
SVET EVROPSKE UNIJE JE -
ob upoštevanju Pogodbe o Evropski uniji in zlasti člena 29 Pogodbe,
ob upoštevanju Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (1),
ob upoštevanju naslednjega:
(1)
Svet je 31. maja 2013 sprejel Sklep 2013/255/SZVP.
(2)
V Sklep 2013/255/SZVP je treba uvesti izjemo od zamrznitve sredstev, da se omogoči sprostitev sredstev in gospodarskih virov Centralne banke Sirije in subjektov v državni lasti Sirije zaradi izvedbe plačil v imenu Sirske arabske republike Organizaciji za prepoved kemičnega orožja (OPCW) za dejavnosti, povezane z nalogo OPCW glede preverjanja in uničenja sirskega kemičnega orožja, in zlasti plačil v posebni skrbniški sklad OPCW za Sirijo za dejavnosti, povezane s popolnim uničenjem sirskega kemičnega orožja zunaj ozemlja Sirske arabske republike.
(3)
Za izvajanje določenih ukrepov je potrebno nadaljnje ukrepanje Unije.
(4)
Sklep 2013/255/SZVP bi bilo zato treba ustrezno spremeniti -
SPREJEL NASLEDNJI SKLEP:
Člen 1
V členu 28(3) Sklepa 2013/255/SZVP se doda naslednja točka:
„(h)
namenjeni Centralni banki Sirije ali subjektom v državni lasti Sirije, ki so navedeni v Prilogi I ali II, za izvedbo plačil OPCW v imenu Sirske arabske republike za dejavnosti, povezane z nalogo OPCW glede preverjanja in uničenja sirskega kemičnega orožja, in zlasti plačil v posebni skrbniški sklad OPCW za Sirijo za dejavnosti, povezane s popolnim uničenjem sirskega kemičnega orožja zunaj ozemlja Sirske arabske republike.“
Člen 2
Ta sklep začne veljati na dan objave v Uradnem listu Evropske unije.
V Bruslju, 10. februarja 2014

Labels: 13
18
2
5